*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*6. számú előterjesztés*

Bátaszék Város Önkormányzata Képviselő-testületének 2018. január 31-én,

16,00 órakor megtartandó ülésére

*Az Ady u. 27. szám alatti társasház kérelmének megvitatása*

|  |
| --- |
| **Előterjesztő:** Dr. Bozsolik Róbert polgármester**Készítette:** dr. Tóth Korinna igazgatási ügyintéző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság 2018. 01. 30. |

**Tisztelt Képviselő-testület!**

Heltai László, mint a Bátaszék, Ady u. 27. sz. alatti Társasház (továbbiakban: társasház) közös képviseletét ellátó „ALISCA” Lakás-Garázs-Műhelyépítő és Fenntartó Szövetkezet ügyvezetője 2018. január 16. napján támogatási kérelmet (*1. sz. melléklet*) terjesztett önkormányzatunk elé, melyben a társasház tetőszerkezetének felújítására 1.767.924,- Ft visszatérítendő támogatás nyújtására kérte az önkormányzatot.

Kérelmében kifejtette, hogy az épület 2017 szeptemberében lett „gyakorlatban” társasház, és mivel korábban nem volt lezárt gazdasági éve, megtakarítása nem keletkezett és felújítási alapot sem képzett, ezért a társasház hitelt nem kap.

A társasház a földszinten egy üzlethelyiségből (BÁT-COOP Szövetkezet), az első és a második emeleten 3-3 lakásból áll. A társasházban az önkormányzat – 46/12/A/4 hrsz. alatt, az I. emeleten – maga is rendelkezik lakásingatlannal.

A tetőszerkezet felújításának beruházási költsége – az Alpiszig 97’ Kft. által adott árajánlat alapján (*2. sz. melléklet*) - összesen: 4.133.944,- Ft, mely a társasház külön tulajdonban lévő üzlethelyiségének, illetve lakásingatlanainak tulajdonosait terheli. Jelen információk szerint az önkormányzat, a BÁT-COOP Szövetkezet, valamint egy lakástulajdonos vállalta, hogy egy összegben kifizeti a beruházási költség tulajdoni hányadnak megfelelő részét, azonban a további 4 lakásingatlan vonatkozásában sem a tulajdonosok, sem pedig a társasház nem tudja előteremteni egy összegben a rájuk eső részt.

A 4 lakásingatlan vonatkozásában a költségmegosztás a következőképpen alakul:

* 2 db 52 m2-es lakás 2 x 425.916,- Ft **851.832,- Ft**
* 2 db 56 m2-es lakás 2 x 458.046,- Ft **916.092,- Ft**

**1.767.924,- Ft**

Tekintettel arra, hogy a tetőszerkezet jelenlegi állapotában beázást okoz, a beruházás megvalósítása halaszthatatlan.

Bátaszék Város Önkormányzat Képviselő-testülete a 227/2017. (VIII. 30.) önkormányzati határozatával biztosította a Bátaszék, Ady u. 27. sz. alatt található Társasház felújításához kapcsolódó – az önkormányzat tulajdonban álló lakás tulajdoni hányadának megfelelő – költségeket az önkormányzat 2017. évi költségvetésének céltartalékából a Széchenyi Program pénzeszköz elkülönítés keret terhére, 329.384,- Ft keretösszegben.

Az önkormányzat a tetőszerkezet felújításához a tavalyi évben – helyszíni szemle tartásával – költségbecslést készített, e költségbecslés alapján került meghatározásra, hogy az önkormányzati lakás tulajdoni hányadának megfelelő költség 329.384,- Ft. Mivel a Társasház a felújítási munkálatokat 2017. évben nem tudta megkezdeni – fenti okok folytán – árajánlatot kért az Alpiszig 97’ Kft-től, amely alapján az önkormányzatra eső rész 458.046,- Ft.

Kérem a képviselő-testületet, hogy mindezek alapján az alábbi határozati javaslatokat fogadja el:

**1. sz. H a t á r o z a t i j a v a s l a t :**

**az Ady u. 27. szám alatti Társasház kérelmének megvitatása**

Bátaszék Város Önkormányzatának Képviselő-testülete

1. a Bátaszék, Ady u. 27. sz. alatti Társasház részére 1.767.924,- Ft visszatérítendő keretösszeg támogatást biztosít az önkormányzat 2018. évi költségvetése terhére;
2. felhatalmazza a polgármestert, hogy a visszatérítendő támogatásról szóló támogatási szerződést aláírja.

*Határidő:* 2018. február 15.

*Felelős*: dr. Bozsolik Róbert polgármester

(a szerződés aláírásáért)

 *Határozatról értesül:* Heltai László ügyvezető

 ALISCA Lakásszövetkezet

 KÖH pénzügyi iroda

 irattár

**2. sz. H a t á r o z a t i j a v a s l a t :**

**a 227/2017. (VIII. 30.) önkormányzati határozat módosítására**

Bátaszék Város Önkormányzatának Képviselő-testülete a Bátaszék, Ady u. 27. sz. alatti társasház felújításához kapcsolódó költségek biztosításáról szóló 227/2017. (VIII. 30.) önkormányzati határozatának b.) pontját az alábbiak szerint módosítja:

*„b) a társasház tetőszerkezete részleges felújításának, valamint az új csapadékvíz csatorna elhelyezésének és a kémények felújításának költségeire az önkormányzat tulajdoni hányadának (11,08 %) megfelelő összeget, azaz* ***458.046,- Ft*** *keretösszeget az önkormányzat* ***2018.*** *évi költségvetésének céltartalékából a Széchenyi Program pénzeszköz elkülönítés keret terhére biztosítja.”*

*Határidő:* 2018. február 15.

*Felelős*: dr. Bozsolik Róbert polgármester

(a szerződés aláírásáért)

 *Határozatról értesül:* Heltai László ügyvezető

 ALISCA Lakásszövetkezet

 KÖH pénzügyi iroda

 irattár